**Κόνιτσα 21/11/2019**

**ΔΕΛΤΙΟ ΤΥΠΟΥ**

**ΔΗΜΟΣ ΚΟΝΙΤΣΑΣ: ΣΥΜΜΕΤΟΧΗ ΣΕ ΣΥΝΑΝΤΗΣΗ ΕΡΓΑΣΙΑΣ ΣΤΟ ΕΠΙΜΕΛΗΤΗΡΙΟ ΙΩΑΝΝΙΝΩΝ**

 Ο Δήμος Κόνιτσας συμμετείχε την Τετάρτη 20/11/2019 στη συνάντηση εργασίας που πραγματοποιήθηκε στα Ιωάννινα στα γραφεία του Επιμελητηρίου Ιωαννίνων, στο πλαίσιο των προσπαθειών του Επιμελητηρίου για ενίσχυση του τουρισμού.

 Στη συνάντηση συμμετείχαν εκπρόσωποι Δήμων και επαγγελματιών τουρισμού του Νομού μας. Το Δήμο μας εκπροσώπησαν ο κ. Αριστείδης Λαζογιάννης - Αντιδήμαρχος Τουρισμού και ο κ. Γεώργιος Τάσσος - μέλος της Επιτροπής Τουρισμού Δήμου Κόνιτσας. Μεταξύ άλλων συζητήθηκε η συμμετοχή του Επιμελητηρίου Ιωαννίνων με Περίπτερο σε δύο από τις μεγαλύτερες Διεθνείς Εκθέσεις Τουρισμού στην Ευρώπη: στην «Ferien – Messe Wien 2020» στη Βιέννη και στην «Danish Travel Show» στο Χέρνινγκ.